stanford-oval/wikipedia huggingface dataset:
Arthur Wint
Ura

Arthur Wint tunnetaan lempinimellä Gentle Giant (lempeä jättiläinen), hän oli lähes kaksi metriä pitkä. Hän voitti jo vuonna 1938 kultaa 800 metrin juoksussa Keski-Amerikan kisoissa Panamassa.
Vuonna 1942 Wint liittyi kuninkaallisiin ilmavoimiin (RAF) ja hän palveli Britanniassa lentäjänä toisessa maailmansodassa. Hän lähti RAF:stä vuonna 1947 ja aloitti lääketieteen opinnot St Bartholomew’n sairaalassa.
Lontoon olympialaisissa vuonna 1948 Wint voitti Jamaikan ensimmäisen kultamitalin 400 metrin juoksussa ajalla 46,2, lyöden joukkuekaverinsa Herb McKenleyn. 800 metrin juoksussa hän voitti hopeaa ajalla 1.49,5 yhdysvaltalaisen Mal Whitfieldin voittaessa kultaa. Wint todennäköisesti menetti kolmannen olympiamitalin Lontoosta venäyttäessään lihaksensa 4 × 400 metrin viestin finaalissa.
Neljä vuotta myöhemmin Helsingin olympialaisissa Wint oli Jamaikan viestijoukkueessa, joka voitti olympiakultaa maailmanennätysajalla 4 × 400 metrin viestissä. Helsingissä hän voitti myös toisen 800 metrin hopeamitalin ajalla 1.49,4, jälleen Whitfieldin voittaessa. 400 metrin juoksussa Wint sijoittui viidenneksi ajalla 47,0.
Wint juoksi viimeisen kisansa vuonna 1953 Wembley Stadiumilla, samoihin aikoihin kun hän valmistui lääkäriksi. Seuraavana vuonna Elisabet II myönsi Wintille  Brittiläisen imperiumin jäsen (MBE) -arvonimen. Vuonna 1955 Wint palasi Jamaikaan harjoittamaan lääkärin ammattia. Vuonna 1974 hänet nimitettiin Jamaikan hallituksen viralliseksi edustajaksi Lontooseen. 1978 hän palasi kuitenkin Jamaikalle jatkamaan lääkärin työtään.
Aiheesta muualla

Arthur Wint – A Jamaican Hero (englanniksi) (arkistoitu versio)
Miesten 400 metrin juoksun olympiavoittajat
Awer Mabil

Awer Mabil tammikuussa 2019.
Awer Bul Mabil (s. 15. syyskuuta 1995 Kakuma, Kenia) on australialainen jalkapalloilija, pelipaikaltaan laitahyökkääjä. Hän on pituudeltaan 179-senttimetrinen. Hän edustaa Espanjan La Ligassa pelaavaa Cádizia.
Mabil aloitti liigauransa Australiassa. Hän siirtyi kesällä 2015 Tanskaan ja on pelannut lainalla myös Portugalissa ja Turkissa. Hän on pelannut Tanskan Superliigassa Midtjyllandin ja Esbjergin joukkueissa yhteensä 133 ottelua ja tehnyt niissä 20 maalia. Kaudella 2019–2020 hän voitti Midtjyllandin joukkueessa Tanskan liigamestaruuden. Mabil on pelannut Portugalin Primeira Ligassa Paços de Ferreiran joukkueessa 26 ottelua, joissa hän on tehnyt kaksi maalia, ja Turkin Superliigassa Kasımpaşan joukkueessa 11 ottelua, joissa hän on tehnyt kaksi maalia. Heinäkuussa 2022 hän siirtyi espanjalaisseura Cádiziin.
Mabil pelasi Australian alle 20- ja alle 23-vuotiaiden maajoukkueissa. Hän pelasi Australian A-maajoukkueessa ensimmäisen kerran lokakuussa 2018 ystävyysottelussa Kuwaitia vastaan. Hän on pelannut elokuun 2022 loppuun mennessä 27 A-maaottelua, joista 16 ottelua avauskokoonpanossa, ja tehnyt niissä kuusi maalia: ensimmäisessä maaottelussaan Kuwaitia vastaan, tammikuussa 2021 Aasian-mestaruuskilpailujen otteluissa Palestiinaa ja Syyriaa vastaan, syyskuussa 2021 MM-karsintaottelussa Kiinaa vastaan, lokakuussa 2021 MM-karsinnassa Omania vastaan ja kesäkuussa 2022 ystävyysottelussa Jordaniaa vastaan. Vuoden 2022 MM-kilpailujen viimeisessä karsintaottelussa kesäkuussa 2022 Australia voitti Perun rangaistuspotkukilpailussa ja Mabil teki siinä joukkueensa viimeisen maalin, jonka jälkeen Perun pelaajan epäonnistuminen toi Australialle MM-kisapaikan.
Mabil syntyi eteläsudanilaisille vanhemmille pakolaisleirillä Kakumassa, Keniassa. Hän muutti perheensä kanssa Australiaan vuonna 2006.
Aurajoki virtaa

Aurajoki virtaa on Turussa vuosina 2004 ja 2006 järjestetty iskelmämusiikkifestivaali. Tapahtumapaikkana oli Aurajoen varrella sijaitseva Teatteriaukio.
Vuoden 2004 ensimmäisenä päivänä esiintyjinä olivat Rami Rafael, Johanna Debreczeni ja Danny. Toisena päivänä esiintyi tangokuningas Tommi Soidinmäki, muita tangokuninkaallisia sekä Seitsemän seinähullua veljestä. Vuonna 2004 iskelmäfestivaali keräsi 4 000 kävijää.
Vuonna 2006 tapahtumassa esiintyivät Tarja Lunnas, Kirka, Markku Aro, Annika Eklund, Tony Montana, Lauri Tähkä & Elonkerjuu, Vaakku & Vilen ja Lumipallo Band. Tapahtuman yhteydessä nauhoitettiin jakso TV 2:n Kesäillan valssi -ohjelmaa juontajinaan Sari Tamminen ja Kyösti Mäkimattila.
Ariogalan kunta-alue

Ariogalan kunta-alue on yksi Raseiņin kunnallispiirin kunta-alueista. Siihen sisältyvät Butkiškėn, Didžiuliain,Gėluvan, Grajauskain, Milašaičiain, Paliepiain, Plikiain, Taurupysin ja Verėduvan kylät. Ariogalan kunta-alue sijaitsee Ariogalan kaupungin ympärillä.
Arioso

Arioso on ooppera- ja oratoriosävellyksissä käytetty aarian ja resitatiivin välimuoto. Sana tulee italian kielestä ja tarkoittaa ”ilmava”.
Aspa Palvelut

Aspa Palvelut Oy on suomalainen yritys, joka tuottaa yksilöllisiä asumispalveluja mielenterveys- ja päihdekuntoutujille, eri tavoin vammaisille ihmisille ja muille arjessaan tukea tarvitseville. Aspa Palvelut on Aspa-säätiön tytäryhtiö.
Asiakkaan itsemääräämisoikeuden toteutuminen ja hänen mahdollisuutensa vaikuttaa omiin asioihinsa on Aspa Palveluiden asumispalveluiden lähtökohta.
Aspa Palveluilla on reilut 1300 asumispalveluiden asiakasta eri puolilla Suomea. Palveluita tarjoavia yksiköitä eli Aspa-koteja on noin 40 eri paikkakunnalla Helsingistä Utsjoelle. Asumisen palveluiden tilaajina on noin 65 kuntaa.
Liikevaihto vuonna 2019 oli 22,5 miljoonaa euroa.
Aspa Palvelut Oy:n tuotot palautuvat takaisin yhteiskunnalliseen työhön. Aspa Palvelut maksaa osinkoa omistajalleen Aspa-säätiölle. Säätiö käyttää osingon uusien kohtuuhintaisten asuntojen hankkimiseen sekä itsenäisen elämän kehittämiseen yhdessä asukkaiden kanssa.
Aiheesta muualla

Virallinen sivusto
Artwork

| Artwork The Used |
| --- | --- | --- |

Studioalbumin tiedot
 Äänitetty : 2008–2009
 Julkaistu: 31. elokuuta 2009
 Tuottaja(t): Matt Squire
 Tyylilaji: post-hardcore, alternative rock, hard rock, nu metal
 Kesto: 43.47
 Levy-yhtiö: Reprise
Listasijoitukset
  Billboard 200: 10.
The Usedin muut julkaisut
| Shallow Believer 2008 | Artwork 2009 | Vulnerable 2012 |
Singlet albumilta Artwork
 ”Blood on My Hands” Julkaistu: 30. kesäkuuta 2009  ”Born to Quit” Julkaistu: 15. joulukuuta 2009
Arwork on The Usedin neljäs studio albumi. Albumi on ensimmäinen ja tässä vaiheessaselvennä ainoa levy, jota ei tuottanut John Feldmann, joka oli tuottanut yhtyeen kolme ensimmäistä albumia. 'Artwork' on myös ensimmäinen albumi, jossa Dan Whitesides soittaa rumpuja.
The Used oli omin sanoin toivonut kehittävänsä albumia varten oman musiikkityylin, jota he kutsuvat nimellä "Gross pop".[lähde? ]
Bert McCrackenin veli Joseph McCracken laulaa albumissa kahdessa kappaleessa, "Blood on My Handsissa" taustalauluna ja "Meant to Die" kappaleessa karjuu (englanniksi 'screaming vocals'). Kappale "Meant to Die" on omistettu näyttelijä Heath Ledgerille, jonka kuolema on ollut samalla inspiraatio kappaleelle.[lähde? ]
Albumi ylsi Yhdysvalloissa Billboard 200 -listan sijalle 10.
Kappaleet

Blood on My Hands – 3.18
Empty with You – 3.24
Born to Quit – 3.34
Kissing You Goodbye – 4.09
Sold My Soul – 4.12
Watered Down – 3.58
On the Cross – 3.07
Come Undone – 3.24
Meant to Die – 3.46
The Best of Me – 4.29
Men Are All the Same – 5.54
Kokoonpano

Bert McCracken – laulu, piano, kosketinsoitin
Jeph Howard – basso, taustalaulu
Quinn Allman – kitara, taustalaulu
Dan Whitesides – rummut & lyömäsoittimet, taustalaulu
Arvostelut

Allmusic:
Alternative Press:
Billboard: 68/100
Rolling Stone:
Ashley Barnes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ashley Luke Barnes
Syntymäaika: 30. lokakuuta 1989
Syntymäpaikka: Bath, Englanti
Pelipaikka: hyökkääjä
Pituus: 183 cm
Seura
Seura:  Norwich
Pelinumero: 10
Seurat
| Vuodet | Seura | O | (M) |
| –2007 | Paulton Rovers |  ? | (?) |
| 2007–2010 | Plymouth Argyle | 22 | (2) |
| 2007 | → Oxford United | 3 | (1) |
| 2008 | → Salisbury City | 5 | (0) |
| 2008–2009 | → Eastbourne Borough | 8 | (5) |
| 2010 | → Torquay United | 6 | (0) |
| 2010 | → Brighton & Hove Albion | 8 | (4) |
| 2010–2014 | Brighton & Hove Albion | 141 | (42) |
| 2014–2023 | Burnley | 268 | (52) |
| 2023– | Norwich | - | (-) |
Maajoukkue
| 2008 |  Itävalta U20 | 1 | (0) |
 Seurajoukkueuran tilastot kattavat vain kansalliset sarjat, päivitetty 20. heinäkuuta 2023.  Maajoukkueuran tilastot päivitetty 26. elokuuta 2020.
Ashley Luke Barnes (s. 30. lokakuuta 1989 Bath, Englanti) on englantilainen jalkapalloilija, joka edustaa mestaruussarjassa pelaavaa Norwichia. Oikeajalkainen Barnes on pelipaikaltaan hyökkääjä.
Seurajoukkueura

Barnes aloitti uransa Paulton Roversissa, jota hän edusti vuoteen 2007 asti. Vuonna 2007 hän siirtyi Englannin mestaruussarjassa pelanneeseen Plymouth Argyleen, jossa hän ei pelannut kolmen vuoden aikana kuin 22 peliä, joissa syntyi kaksi osumaa. Suurimman osan Plymouth-ajastaan Barnes vietti lainalla muissa seuroissa. Vuonna 2010 hän oli lainalla ykkösliigan Brighton & Hove Albionissa, jossa hän teki kahdeksassa pelissä neljä maalia. Kesällä 2010 Brighton osti Barnesin itselleen. Huhtikuussa 2011 Barnes iski ratkaisevan maalin Dagenham & Redbridgeä vastaan, joka nosti Brightonin Mestaruussarjaan. Barnes pelasi Brightonin paidassa vuosina 2010–2014 141 peliä, joissa hän onnistui maalinteossa 42 kertaa. Tammikuussa 2014 Barnes siirtyi niin ikään Mestaruussarjassa pelanneeseen Burnley FC:hen, joka onnistui nousemaan kauden 2013–2014 päätteeksi Valioliigaan. Barnesin valioliigadebyytti tapahtui elokuussa 2014 Chelsea FC:tä vastaan ja avausmaalinsa Valioliigassa hän puski marraskuussa 2014 Hull Cityn verkkoon. Hän teki ensimmäisellä valioliigakaudellaan viisi maalia. Seuraavan kauden Burnley pelasi mestaruussarjassa mutta nousi keväällä 2016 takaisin Valioliigaan. Tämän jälkeen Barnes teki kausittain Valioliigassa kuusi, yhdeksän ja 12 maalia. Valioliigakauden 2019–2020 hän aloitti tekemällä kolmessa ensimmäisessä ottelussa yhteensä neljä maalia. Viidennen maalin hän teki kauden 11. liigaottelussaan ja kuudennen maalin kauden 12. liigaottelussaan. Hän pelasi kauden 19 liigaottelustaan viimeisen uudenvuodenpäivänä ja meni tammikuussa tyräleikkaukseen. Kaudella 2020–2021 hän pelasi 22 valioliigaottelua ja teki kolme maalia. Seuraavalla kaudella hän teki yhden maalin pelaamissaan 23 valioliigaottelussa. Kaudella 2022–2023 hän pelasi mestaruussarjassa 39 ottelua ja teki seitsemän maalia. Hän siirtyi ilmaissiirrolla mestaruussarjan Norwichiin kesällä 2023.
Maajoukkueura

Barnes on syntynyt Englannissa englantilaisille vanhemmille mutta on pelannut erikoisluvalla yhden ystävyysottelun Itävallan alle 20-vuotiaiden maajoukkueen paidassa elokuussa 2008. Barnesin isänäiti on kotoisin Itävallan Kärntenistä mutta Barnesilla ei ole Itävallan kansalaisuutta, joten hän ei voi edustaa maata virallisissa kilpailuissa.
Käännös suomeksi
Artésien-normand

| Artésien-normand> Avaintiedot |
| --- | --- |
Alkuperämaa:   Ranska
Määrä:  kuollut sukupuuttoon
Alkuperäinen käyttö:  ajuemetsästys
FCI-luokitus:  ei FCI-rotu aiemmin ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #29
Ulkonäkö
Säkäkorkeus:  45–60 cm
Väritys:  valko-riista, valko-harmaa, valko-oranssi tai tricolour
Artésien-normand on sukupuuttoon kuollut ranskalainen koirarotu. Se oli aiemmin FCI:n hyväksymä.
Ulkomuoto

Artésien-normand oli keskikokoinen, rakenteeltaan melko raskasrakenteinen ajokoira. Sen nenä oli leveä ja purenta joko leikkaava tai tasapurenta. Silmät olivat suuret ja vakavailmeiset ja korvat riippuvat ja alhaalle asettuneet. Sileä, hieno ja erittäin tiheä karvapeite saattoi olla joko kaksi- (piebald) tai kolmivärinen (tricolour). Ensiksi mainitussa vaihtoehdossa pohjavärin tuli olla valkoinen, jossa oli riistanväriset, mäyränharmaat tai oranssit merkit. Valkoisen alueen pilkutus, joka tunnetaan monella ajokoira- ja seisojarodulla termillä ticking tai roan, oli epätoivottava ominaisuus. Säkäkorkeus vaihteli 45–60 cm välillä. Liikkeet olivat joustavat ja hiljaiset.
Luonne ja käyttäytyminen

Rodun kuvaillaan olleen omanarvontuntoinen ja hyväluonteinen. Sitä käytettiin tavallisesti ajuemetsästykseen.
Alkuperä

Artésien-normand oli läheistä sukua basset artésien normandille, josta se erosi lähinnä raajojensa pituudella ja suuremmalla koollaan. Näistä kahdesta pienikokoisen bassetti-rodun uskotaan olleen vanhempi.
Awdal

Awdal tummanvihreältä merkittynä Somalia
Awdal on alue Somaliassa, jonka pääkaupunki on Boorama. Alue sijaitsee maan luoteiskolkassa, ja sen pinta-ala on 21 374 neliökilometriä. Se on saanut nimensä 1200-luvulla vaikuttaneen Adalin sultanaatin mukaan. Vuonna 2008 asukkaita arvioitiin olevan noin 417 000. Tärkeimmät klaanit ovat Dir ja Gadabuursi.
Aiheesta muualla

Kuvia tai muita tiedostoja aiheesta Awdal Wikimedia Commonsissa
Somalian alueet
Bakool | Banaadir | Bay | Galguduud | Gedo | Hiiraan | Jubbada Dhexe | Jubbada Hoose | Shabeellaha Dhexe | Shabeellaha Hoose

Somalimaa: Awdal | (Saaxil) | Sanaag | Sool | Togdheer | Woqooyi Galbeed

Puntmaa: Bari | Mudug | Nugaal
Asian Le Mans Series -kausi 2019–20

Asian Le Mans Series -kausi 2019–20 oli Asian Le Mans Series -sarjan 8. kausi, joka alkoi marraskuussa 2019 ja päättyi helmikuussa 2020.
Kilpailukalenteri

Kaudella ajettiin neljä kilpailua. Kilpailut olivat neljän tunnin pituisia.
| Nro | Kilpailu | Rata | Sijainti | Ajankohta |
| --- | --- | --- | --- | --- |
| 1 | Shanghain 4 tunnin ajo |  Shanghai International Circuit | Shanghai, Kiina | 24. marraskuuta 2019 |
| 2 | Bendin 4 tunnin ajo |  Bend Motorsport Park | Tailem Bend, Australia | 12. tammikuuta 2020 |
| 3 | Sepangin 4 tunnin ajo |  Sepang International Circuit | Sepang, Malesia | 15. helmikuuta 2020 |
| 4 | Buriramin 4 tunnin ajo |  Chang International Circuit | Buriram, Thaimaa | 23. helmikuuta 2020 |
Tulokset

| Nro | Rata | LMP2-voittajatalli> LMP2-voittajakuljettajat | LMP2 Am -voittajatalli> LMP2 Am -voittajakuljettajat | LMP3-voittajatalli> LMP3-voittajakuljettajat | GT-voittajatalli> GT-voittajakuljettajat | GT Am -voittajatalli> GT Am -voittajakuljettajat | Raportti |
| --- | --- | --- | --- | --- | --- | --- | --- |
| 1 |  Shanghai |  No. 26 G-Drive Racing with Algarve |  No. 59 RLR MSport |  No. 13 Inter Europol Competition |  No. 77 D'station Racing AMR | Ei maaliin päässeitä | Raportti |
| 1 |  Shanghai |  James French  Léonard Hoogenboom  Roman Rusinov |  John Farano  Andrew Higgins  Arjun Maini |  Martin Hippe  Nigel Moore |  Tomonobu Fujii  Ross Gunn  Satoshi Hoshino | Ei maaliin päässeitä | Raportti |
| 2 |  The Bend |  No. 26 G-Drive Racing with Algarve |  No. 52 Rick Ware Racing |  No. 2 Nielsen Racing |  No. 7 Car Guy Racing | Ei maaliin päässeitä | Raportti |
| 2 |  The Bend |  James French  Léonard Hoogenboom  Roman Rusinov |  Gustas Grinbergas  Cody Ware |  Colin Noble  Tony Wells |  Kei Cozzolino  Takeshi Kimura  Côme Ledogar | Ei maaliin päässeitä | Raportti |
| 3 |  Sepang |  No. 45 Thunderhead Carlin Racing |  No. 52 Rick Ware Racing |  No. 9 Graff Racing |  No. 88 Team JLOC | Ei osallistujia | Raportti |
| 3 |  Sepang |  Ben Barnicoat  Jack Manchester  Harry Tincknell |  Gustas Grinbergas  Cody Ware |  David Droux  Sébastien Page  Eric Trouillet |  Takashi Kogure  Yuya Motojima  Yusaku Shibata | Ei osallistujia | Raportti |
| 4 |  Buriram |  No.45 Thunderhead Carlin Racing |  No. 25 Rick Ware Racing |  No. 12 ACE1 Villorba Corse |  No. 27 HubAuto Corsa | Ei osallistujia | Raportti |
| 4 |  Buriram |  Ben Barnicoat  Jack Manchester  Harry Tincknell |  Philippe Mulacek  Guy Cosmo  Anthony Lazzaro |  Alessandro Bressan  David Fumanelli  Gabriele Lancieri |  Marcos Gomes  Tim Slade  Liam Talbot | Ei osallistujia | Raportti |
Asian Le Mans Series -kausi 2017–18

Asian Le Mans Series -kausi 2017–18 oli Asian Le Mans Series -sarjan 6. kausi, joka alkoi lokakuussa 2017 ja päättyi helmikuussa 2018.
Kilpailukalenteri

Kaudella ajettiin neljä kilpailua. Kilpailut olivat neljän tunnin pituisia paitsi Thaimaan kilpailu, joka oli kuuden tunnin pituinen.
| Nro | Kilpailu | Rata | Sijainti | Ajankohta |
| --- | --- | --- | --- | --- |
| 1 | Zhuhain 4 tunnin ajo |  Zhuhai International Circuit | Zhuhai, Kiina | 29. lokakuuta 2017 |
| 2 | Fujin 4 tunnin ajo |  Fuji Speedway | Shizuoka, Japani | 3. joulukuuta 2017 |
| 3 | Buriramin 6 tunnin ajo |  Chang International Circuit | Buriram, Thaimaa | 13. tammikuuta 2018 |
| 4 | Sepangin 4 tunnin ajo |  Sepang International Circuit | Sepang, Malesia | 4. helmikuuta 2018 |
Tulokset

| Nro | Rata | LMP2-voittajatalli> LMP2-voittajakuljettajat | LMP3-voittajatalli> LMP3-voittajakuljettajat | GT-voittajatalli> GT-voittajakuljettajat | GT Cup -voittajatalli> GT Cup -voittajakuljettajat | Raportti |
| --- | --- | --- | --- | --- | --- | --- |
| 1 | Zhuhai |  No. 8 Jackie Chan DC Racing X Jota |  No. 18 KCMG |  No. 91 FIST-Team AAI | Ei osallistujia | Raportti |
| 1 | Zhuhai |  Thomas Laurent  Harrison Newey  Stéphane Richelmi |  Josh Burdon  Louis Prette  Neric Wei |  Jun-San Chen  Jesse Krohn  Chaz Mostert | Ei osallistujia | Raportti |
| 2 | Fuji |  No. 8 Jackie Chan DC Racing X Jota |  No. 6 Jackie Chan DC Racing X Jota |  No. 90 FIST-Team AAI | Ei osallistujia | Raportti |
| 2 | Fuji |  Thomas Laurent  Harrison Newey  Stéphane Richelmi |  Patrick Byrne  Guy Cosmo |  Marco Cioci  Ollie Millroy  Lam Yu | Ei osallistujia | Raportti |
| 3 | Buriram |  No. 7 Jackie Chan DC Racing X Jota |  No. 18 KCMG |  No. 91 FIST-Team AAI |  No. 77 Team NZ | Raportti |
| 3 | Buriram |  Jazeman Jaafar  Weiron Tan  Afiq Yazid |  Josh Burdon  Louis Prette  Neric Wei |  Jun-San Chen  Jesse Krohn  Chaz Mostert |  Will Bamber  John Curran  Graeme Dowsett | Raportti |
| 4 | Sepang |  No. 8 Jackie Chan DC Racing X Jota |  No. 6 Jackie Chan DC Racing X Jota |  No. 91 FIST-Team AAI |  No. 77 Team NZ | Raportti |
| 4 | Sepang |  Thomas Laurent  Harrison Newey  Stéphane Richelmi |  Gabriel Aubry  Patrick Byrne  Guy Cosmo |  Jun-San Chen  Jesse Krohn  Markus Palttala |  Will Bamber  Graeme Dowsett  Alif Hamdan | Raportti |
Asian Le Mans Series -kausi 2015–16

Asian Le Mans Series -kausi 2015–16 oli Asian Le Mans Series -sarjan 4. kausi, joka alkoi lokakuussa 2015 ja päättyi tammikuussa 2016.
Kilpailukalenteri

Kaudella ajettiin neljä kilpailua, joista kaksi ajettiin Malesiassa. Kilpailut olivat kolmen tunnin pituisia lukuun ottamatta kaksi tuntista Fujin kilpailua, joka ajettiin FIA World Endurance Championship -osakilpailun kanssa vuonna 2015.
| Nro | Kilpailu | Rata | Sijainti | Ajankohta |
| --- | --- | --- | --- | --- |
| 1 | Fujin 2 tunnin ajo |  Fuji Speedway | Shizuoka, Japani | 11. lokakuuta 2015 |
| 2 | Sepangin 3 tunnin ajo |  Sepang International Circuit | Sepang, Malesia | 8. marraskuuta 2015 |
| 3 | Buriramin 3 tunnin ajo |  Chang International Circuit | Buriram, Thaimaa | 10. tammikuuta 2016 |
| 4 | Sepangin 3 tunnin ajo |  Sepang International Circuit | Sepang, Malesia | 24. tammikuuta 2016 |
Tulokset

| Nro | Rata | LMP2-voittajatalli> LMP2-voittajakuljettajat | LMP3-voittajatalli> LMP3-voittajakuljettajat | CN-voittajatalli> CN-voittajakuljettajat | GT-voittajatalli> GT-voittajakuljettajat | GT Am -voittajatalli> GT Am -voittajakuljettajat | Raportti |
| --- | --- | --- | --- | --- | --- | --- | --- |
| 1 | Fuji |  #8 Race Performance |  #1 DC Racing | Ei osallistujia |  #3 Clearwater Racing |  #51 KCMG | Raportti |
| 1 | Fuji |  Nicolas Leutwiler  Shinji Nakano |  David Cheng  Ho-Pin Tung | Ei osallistujia |  Robert Bell  Keita Sawa  Weng Sun Mok |  Paul Ip  James Munro  Christian Ried | Raportti |
| 2 | Sepang I |  #8 Race Performance |  #1 DC Racing |  #21 Avelon Formula |  #3 Clearwater Racing |  #51 KCMG | Raportti |
| 2 | Sepang I |  Nicolas Leutwiler  Shinji Nakano |  David Cheng  Thomas Laurent  Ho-Pin Tung |  Denis Lian  Giorgio Maggi |  Robert Bell  Keita Sawa  Weng Sun Mok |  Paul Ip  Christian Ried  Dan Wells | Raportti |
| 3 | Buriram |  #9 Jagonya Ayam with Eurasia |  #1 DC Racing | Ei maaliin päässeitä |  #27 Nexus Infinity |  #51 KCMG | Raportti |
| 3 | Buriram |  Sean Gelael  Antonio Giovinazzi |  David Cheng  Thomas Laurent  Ho-Pin Tung | Ei maaliin päässeitä |  Dominic Ang  Joshua Hunt |  Yuan Bo  Paul Ip  Martin Rump | Raportti |
| 4 | Sepang II |  #9 Jagonya Ayam with Eurasia |  #1 DC Racing |  #21 Avelon Formula |  #5 Absolute Racing |  #51 KCMG | Raportti |
| 4 | Sepang II |  Sean Gelael  Antonio Giovinazzi |  David Cheng  Thomas Laurent  Ho-Pin Tung |  Denis Lian  Giorgio Maggi |  Jeffrey Lee  Christopher Mies  Alessio Picariello |  Yuan Bo  Paul Ip  Akash Nandy | Raportti |
Aukusti Alhovuori

Aukusti Alhovuori (sukunimi aik. Dahlberg; 10. elokuuta 1863 Messukylä – 29. joulukuuta 1912 Tampere) oli suomalainen toimittaja. Hän toimi tamperelaisen Aamulehden toimitussihteerinä ja päätoimittajana 1900-luvun alussa.
Alhovuoren vanhemmat olivat sulattotyöläinen Emanuel Dahlberg ja Maria Kristina Laurén. Hän pääsi ylioppilaaksi Helsingin alkeisopistosta 1887 ja valmistui Helsingin yliopistosta filosofian kandidaatiksi 1892 ja maisteriksi 1894.
Alhovuori oli nuorena työssä tehtaassa ja hän suoritti ylioppilastutkinnon sekä valmistui maisteriksi vasta aikuisvuosinaan. Hän oli mukana 1890-luvulla Tampereen Työväenyhdistyksen toiminnassa. Alkuvaiheissa wrightiläistä suuntausta edustaneeseen yhdistykseen kuului sekä työntekijöiden että työnantajien edustajia ja se korosti erityisesti työväestön valistamisen ja koulutuksen tarvetta. 1890-luvun lopulla yhdistyksen linja radikalisoitui ja sosialismin vastustajana tunnettu Alhovuori erotettiin yhdistyksestä hänen arvosteltuaan työväenliikettä ja sen johtohenkilöitä kirjoituksissaan.
Alhovuori oli Aamulehden päätoimittajana 1905–1912. Hänen kaudellaan lehti otti käyttöön syyskuussa 1909 uuden kaksirataisen Plauen-rotaatiopainokoneen joka mahdollisti kaksiväripainannan. Aamulehteä voitiin uuden koneen ansiosta painaa jopa 16-sivuisena kun muut tamperelaiset sanomalehdet ilmestyivät edelleen nelisivuisina.
Toimittajan työn ohella Alhovuori toimi suomentajana.
Toimituksia

Tampereen Suomalainen klubi 1891-1901 : kymmenvuotiskertoelma ; juhlatilaisuutta varten syysk. 22 p:nä 1901 kokoili A. Dahlberg. Tampere 1901
Tampereen talouskoulu 1892-1902 : kymmenvuotiskertoelma ; laatinut A. Dahlberg. Tampereen talouskouluyhdistys, Tampere 1902, näköispainos Tampere 1999
Suomennoksia

Marianne-rouva : romaani ;  kirj. Ernst Ahlgren ; suom. Auk. Dahlberg. Bergbom, Pori 1890
Viktor Abraham Rydberg : Viimeinen ateenalainen ; suom. Auk. Dahlberg ; suomenn. korjannut O. E. Tudeer ; runot suom. Kaarlo Forsman. Otava 1891, 2. painos 1905
Karl Immanuel Gröndahl : Kotieläinten lääkäri : neuvoja, kuinka hevonen, nautaeläin, lammas, sika ja koira on kasvatettava, hoidettava ja ruokittava ja kuinka voidaan tuntea ja parantaa niissä ilmestyviä tavallisimpia tauteja : Rohlwes'in y. m. mukaan soviteltu ; suom. A. Dahlberg. Olan, Tampere 1892
Martin Lutherus : Kirkko-postilla : vuotuisten sunnuntai- ja juhlapäiväin evankeliumitekstien selitys. 1 osa eli talvipuoli ; saksasta suom. L. H. Durchman, A. Dahlberg. Toivonen, Tampere 1896
Martin Lutherus : Kirkko-postilla : vuotuisten sunnuntai- ja juhlapäiväin evankeliumitekstien selitys. 2 osa eli suvipuoli ; saksasta suom. L. H. Durchman, A. Dahlberg. Toivonen, Tampere 1897
Otto Funcke : Kristuksen kuva Kristuksen seuraajissa eli totisen elämänilon tie ; kolmannesta saksalaisesta painoksesta asianomaisella luvalla suomensi A. Dahlberg. O. Wennberg, Tampere 1901, lisäpainos Yrjö Weilin, Tampere 1904